Document ID: /roh_data/filtered/fineweb-2-filterrobots_roh.jsonl.gz/51070

Il nov urden da baselgia da la plaiv evangelica d'Engiadin’Ota va oz venderdi, ils 17 da december 2021 en vigur. Il Cussegl chantunal da baselgia ha approvà la revisiun totala da l’urden. Quai communitgescha «refurmo». En il nov urden da baselgia datti surtut midaments ed adattaziuns a reguard il manar communabel la plaiv e la pussaivladad da vuschar a l’urna u en ina radunanza da la plaiv publica.
La plaiv evangelica Engiadin’Ota aveva gia approvà il november la revisiun. La revisiun parziala da l’urden da «refurmo» sa basa sin la constituziun da la baselgia chantunala.